ที่ประชุม ก.ตร. มีมติเปิดตำแหน่งที่ปรึกษา เทียบเท่าผู้ช่วยผู้บัญชาการตำรวจแห่งชาติ เพื่อดูแลด้านยุทธศาสตร์ของสำนักงานตำรวจแห่งชาติ ให้สอดคล้องกับนโยบายรัฐบาล แต่ยังไม่กำหนดตัวบุคคล
พลตำรวจเอกสุวัฒน์ เเจ้งยอดสุข ผู้บัญชาการตำรวจเเห่งชาติ เปิดเผยภายหลังการ การประชุมคณะกรรมการข้าราชการตำรวจ หรือ ก.ตร. และการประชุมคณะกรรมการนโยบายตำรวจแห่งชาติ หรือ ก.ต.ช. ที่มี พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธาน ว่า ที่ประชุม ก.ตร. มีมติกำหนดตำเเหน่งที่ปรึกษา สบ. 9 เทียบเท่าผู้ช่วยผู้บัญชาการตำรวจแห่งชาติ 1 ตำเเหน่ง ซึ่งเป็นตำแหน่งเฉพาะตัว เปิดขึ้นเนื่องจากเห็นว่าสำนักงานตำรวจแห่งชาติ จะต้องมีผู้ที่ดูแลด้านยุทธศาสตร์ เพื่อให้สอดคล้องกับนโยบายรัฐบาล แต่ยังไม่กำหนดตัวบุคคล ส่วนจะแต่งตั้งได้เมื่อไหร่ ต้องใช้เวลาพิจารณา        ส่วนวาระเปิดตำแหน่ง พลตำรวจโท 4 ตำแหน่ง และ พลตำรวจตรี 4 ตำแหน่ง ซึ่งเป็นตำแหน่งหลักที่จะเปิดขึ้นใหม่ และถูก ก.ตร. ตีกลับไปพิจารณาเรื่องกรอบอำนาจหน้าที่ในการประชุมครั้งที่แล้ว ปรากฎว่าไม่มีวาระพิจารณาเรื่องนี้ เนื่องจาก การพิจารณากรอบอำนาจหน้าที่ยังไม่เสร็จส่วนจะนำเข้าพิจารณาอีกหรือไม่นั้น ยังไม่สามารถตอบได้